обичайната дата на пенсиониране;
 —
 други парични обезщетения: други периодични и еднократни обезщетения, изплащани при пенсиониране или при настъпването на възраст, като например еднократни суми, изплащани на хора, които не отговарят напълно на изискванията за периодична пенсия за прослужено време, или които са били членове на схема, по която се предоставят единствено еднократни суми при пенсиониране.
 Обезщетенията за старост не включват:
 —
 семейни надбавки за деца на издръжка (включени при „Семейни/детски надбавки“ (HY050G);
 —
 обезщетения при предсрочно пенсиониране, изплащани по причини, свързани с пазара на труда, или в случай на намалена работоспособност (те са включени съответно в „Обезщетения за безработица“ (PY090G) или „Обезщетения за инвалидност“ (PY130G);
 —
 изплащане на обезщетения на възрастни хора, които се нуждаят от честа или постоянна помощ, за да посрещнат допълнителните разходи за грижи, когато обезщетенията се изплащат за възстановяване на сертифицирани разходи.
 1.4.1.5. Обезщетения за преживели лица (PY110G)
 Обезщетенията за преживели лица се отнасят до плащания, с които се предоставя временен или постоянен доход на хора под пенсионна възраст след смъртта на техен съпруг/а, партньор или близък роднина, обикновено когато последният е бил основният източник на доходи в домакинството.
 Преживелите лица, отговарящи на изискванията за получаване на обезщетение, могат да бъдат съпругът/та или бившият/ата съпруг/а на починалото лице, неговите или нейните деца, внуци, родители или други роднини. В някои случаи обезщетението може да се изплаща също и на лице извън семейството.
 Обезщетението за преживели лица обикновено са предоставя въз основа на производно право, тоест право, което първоначално е принадлежало на друго лице, чиято смърт е условие за даването на обезщетението.
 Обезщетението за преживели лица включва:
 —
 пенсия за преживели лица: периодични плащания на хора, дори след навършване на стандартната пенсионна възраст, чието право произтича от тяхната връзка с починало лице, защитено по дадена схема (вдовци, вдовици, сираци и други подобни);
 —
 помощ при смърт: еднократно изплащане на сума на някой, чието право, произтича от неговата връзка с дадено починало лице (вдовци, вдовици, сираци и други подобни);
 —
 други парични обезщетения: други периодични или еднократни плащания, извършвани по силата на производно право на преживяло лице.
 То не включва:
 —
 семейни надбавки за деца на издръжка (тези обезщетения се включват при „Семейни/детски надбавки“ (HY050G);
 —
 разходи по погребение;
 —
 изплащането на допълнителни суми от работодатели на други отговарящи на изискванията лица за допълване на изплащането на обезщетенията за преживели лица от социалноосигурителни схеми, когато подобни плащания не могат да бъдат ясно разграничени като социалноосигурителни обезщетения (тези плащания са включени при „Брутен паричен или близък до паричния доход на работника и наето лице“ (PY010G).
 1.4.1.6. Обезщетения за заболяване (PY120G)
 Обезщетенията за заболяване се отнасят до парични обезщетения, които заместват изцяло или частично загубата на доход по време на временна неработоспособност поради заболяване или телесна повреда.
 Обезщетенията за заболяване включват:
 —
 платен отпуск по болест: изплащане на суми по единна ставка или въз основа на приходите за обезщетяване на защитеното лице напълно или частично от загубата на приходи, причинена от временна неработоспособност поради заболяване или телесна повреда. Тези обезщетения могат да бъдат изплатени от самостоятелни схеми за социална закрила,